Iggy Pop

Iggy Pop (* rod. James Newell Osterberg, Jr. 21. apríl, 1947, Muskegon, Michigan, USA) je americký punk rockový spevák a občasný herec. 

Napriek tomu že mal len obmedzený komerčný úspech, Pop je považovaný za jedného z najväčších vzorov punk rocku a jeho príbuzných štýlov. Niekedy je tiež nazývaný ako „Kmotor Punku“ alebo „Rockový Leguán“, a je tiež známy svojou dynamikou na pódiu.

Pop bol spevákom kapely The Stooges z prelomu 60. a 70. rokov ktorá mala veľký vplyv na podobu hard rocku a začiatky punku (medzi fanúšikov Stooges patrili aj Ramones). The Stooges sa preslávili svojimi koncertmi na ktorých Pop skákal z pódia (týmto bol objavený tzv. „stage diving“), s hruďou pomazanou syrovým maslom a niekedy tiež arašidovým maslom alebo porezaný rozbitými fľašami. Mnoho neskorších spevákov tieto Popove kúsky imitovalo.

Aj keď už nebol tak divoký ako za čias Stooges, Pop bol striedavo úspešný ako sólový spevák 25 rokov. Medzi jeho najznámejšie pesničky patrí napríklad „Lust for Life“, „I'm Bored“ alebo „The Passenger“ (založená na básničke od Jima Morrisona).

Kariéra 
V roku 1964 začína v skupine Iguanas ako bubeník (vyšiel 1 singel). Roku 1965 odchádza už ako spevák do detroitskej R&B skupiny The Prime Movers. V tom čase si dáva prezývku Iggy Pop. Až v roku 1967 zakladá legendárnu skupinu The Psychedelic Stooges (následne Iggy & The Stooges) a to v zložení Iggy Pop, Ron Asheton, Scott Asheton, Dave Alexander. Prvé album produkoval John Cale a viedlo si pomerne dobre. Nasleduje rok 1970 a personálne zmeny v kapele: v lete prichádzajú S. Mackay, B. Cheatham a J. Williamson, už po mesiaci však Cheatham kapelu opúšťa, spolu s D. Alexandrom. Novým členom je Z. Zettner, zavčas vystriedaný Reccou.

V nasledujúcom roku sa ale kapela rozpadá, keď jednou z príčin sú drogy (Iggy sa lieči na Floride). V 1972 dochádza k obnoveniu Stooges v zložení Iggy Pop, R. Asheton, S. Asheton, (J. Williamson), Scott Thurston. V tom čase používali názov Iggy Pop & The Stooges. Kapela sa ale po dvoch rokoch opäť rozpadá (1973 - J. Williamsona  nahradil S. Thurston). V roku 1975 s Iggy opäť lieči a v tom čase mu pomáha jeho priateľ David Bowie a ich spolupráca je obojstranná, keď sa Pop objaví aj na Bowieho albume Low.

Veľmi cenený je album Idiot, ktorý sa obvykle označuje za prvú sólovú platňu. Roku 1979 sa v Iggyho koncertnej kapele objavujú o. i. Glen Matlock (ex - Sex Pistols), Jackie Clark (ex - Ike & Tina Turner) a S. Thurston. Na albume New Values (1979) sa podieľajú S. Thurston, S. Asheton, J. Williamson a Fred “Sonic” Smith. Album Soldier (1980) je veľmi cenený a medzi muzikantmi sa tu objavujú m.i. Barry Andrews zo skupiny XTC, D. Bowie, členovia skupiny Simple Minds - Ivan Král a G. Matlock.

V roku 1981 sa Iggy Pop presadzuje tanečným hitom Bang Bang. O rok neskôr spolupracuje s Chrisom Steinom na hudbe k filmu Rock´n´Rule a v roku 1985 účinkuje vo filme Sid and Nancy (o rok neskôr hrá aj vo filme Farba peňazí).

Album Instinct (1988) produkoval Bill Laswell a spolupracoval na ňom Steve Jones (ex - Sex Pistols). Stvárnil hlavnú úlohu vo filme Cry Baby (1990) a hrá tiež vo filme Hardware. Pomerne dobre si viedlo album Brick By Brick (1990) vrátane singlu Candy (duet s Kate Piersonovou so skupinou B-52´s).

Diskografia

Albumy

Zo Stooges 
 1969 - The Stooges
 1970 - Fun House
 1973 - Raw Power 1977 - Metallic K.O. (live)
 1995 - Open Up and Bleed (live)
 2007 - The Weirdness S Jamesom Williamsonom 
 1977 - Kill City Sólo 
 Štúdiovky 
 1977 - The Idiot 1977 - Lust for Life 1979 - New Values 1980 - Soldier 1981 - Party 1982 - Zombie Birdhouse 1986 - Blah Blah Blah 1988 - Instinct 1990 - Brick by Brick 1993 - AAmerican Caesar 1996 - Naughty Little Doggie 1999 - Avenue B 2001 - Beat 'Em Up 2003 - Skull Ring 2009 - Preliminaires 2012 - Apres Živo 
 1978 - TV Eye Live 1977 1994 - Berlin 91 1996 - Best Of...Live Kompilácie 
 1996 - Pop Music 1996 - Nude & Rude: The Best of Iggy Pop 2005 - A Million in Prizes: The Anthology''

Iné projekty

Zdroj

Externé odkazy 
 iggy-pop.com

 
Rockoví speváci USA
Rockoví gitaristi USA
Rockoví klávesisti USA
Rockoví bubeníci USA
Hudobní producenti USA
Glam rockoví hudobníci
Osobnosti z Michiganu
Osobnosti USA anglického pôvodu
Osobnosti USA dánskeho pôvodu
Osobnosti USA nórskeho pôvodu
Osobnosti USA nemeckého pôvodu